**NJOFTIM NGA MSH PER IPSH LIDHUR ME SPECIALIZIMET**

Bordi për Shkollim Specialistik konform kompetencave të tij që burojnë nga UA 01/2023 për Shkollim Specialistik, njofton Institucionet Private Shëndetësore (IPSh) për të paraqitur kërkesat e tyre lidhur me nevojat dhe planifikimet për specializime të reja në nivel vendi.

Kriteret e rekrutimit, kontrata dhe shkollimi do të realizohen sipas UA 01/2023 për Shkollim Specialistik i cili është aprovuar dhe i njëjti gjendet i publikuar në web faqen zyrtare të Ministrisë së Shëndetësisë (Rubrika: Legjislacioni- Udhëzimet Administrative).

IPSh duhet që kërkesat e tyre për profile të ndryshme specialistike t’i dërgojnë në MSh, bazuar në një analizë objektive, duke marrë në konsideratë fushat me prioritet.

Kërkesat duhet të dërgohen në MSh deri me datë 05.04.2023 në e-mail adresën: <fahrije.marovca@rks-gov.net>, ndërsa kopjet fizike të kërkesave mund të dorëzohen në zyrën nr. 011 – Ministria e Shëndetësisë.